
R O M Â N I A

JUDEŢUL VRANCEA

CONSILIUL LOCAL

AL MUNICIPIULUI FOCSANI

HOTĂRÂRE

           Privind,  aprobarea Strategiei locale privind dezvoltarea pe termen mediu

               si lung a serviciilor de salubrizare in Municipiul Focşani

          Consiliul local al municipiului Focsani, judetul Vrancea, intrunit in sedinta ordinara;

        - analizând Proiectul de hotărâre iniţiat de Primarul municipiului Focsani, raportul Directiei resurse umane si coordonare unitati subordonate inregistrat la nr. 41126/04.09.2012, prin care se propune aprobarea Strategiei locale privind dezvoltarea pe termen mediu si lung a serviciilor de salubrizare in Municipiul Focşani şi avizul favorabil al Comisiei pentru  buget şi administraţie publică; 

                  -in conformitate cu prevederile  art.5, art.6 şi 7, alin.(1) din Legea nr.101/2006 a serviciului de salubrizare a localitaţiilor, cu modificările şi completările ulterioare; art.3 şi 8 din Legea nr.51/2006 a serviciilor comunitare de utilităţii publice, cu modificările şi completările ulterioare;art.59 din Legea nr.211/2011  privind regimul deşeurilor;
        - în  baza  art. 36, alin.  (2), lit. „b” şi  „d”, alin.(4), lit. „e”, alin.(6), lit. „a”, pct.14,   si  in  temeiul  art. 45, alin.  (1) din Legea nr. 215 / 2001, privind administratia publica locala, republicata in 2007, cu modificarile si completarile ulterioare;

HOTARASTE:

         Art.  1.  Aprobarea Strategiei locale privind dezvoltarea pe termen mediu si lung a serviciilor de salubrizare in Municipiul Focşani, prevăzută in anexa care face parte integrantă din prezenta hotărâre.
          Art. 2. Prezenta  hotărâre va fi comunicata  de către  Directia administraţie publică locala, compartimentelor, birourilor, serviciilor si Primarului Municipiului Focsani, conform legii, care va asigura executarea acesteia prin Directia administratie publica locala, Direcţia resurse umane şi coordonare unităţi subordonate, Direcţia economică, Serviciul juridic, contencios, administrarea domeniului public şi privat, Direcţia de Dezvoltare Servicii Publice Focşani şi SC CUP Salubritate SRL Focşani.

       PREŞEDINTE DE ŞEDINŢĂ,

                      Radu Niţu                                                         Contrasemnează,

                                                                                  SECRETARUL MUNICIPIULUI 

                                                                                                      FOCSANI

                                                                                          Corhană Eduard Marian

Municipiul Focsani, 25 octombrie 2012

Nr. 145/324
                    R O M Â N I A                                                                             Anexa la 

                JUDEŢUL VRANCEA                                                        Hotărârea nr.145/324

 CONSILIUL LOCAL AL MUNICIPIULUI FOCSANI                         din  25.10.2012
STRATEGIA  LOCALA  PRIVIND  DEZVOLTAREA  PE  TERMEN  MEDIU  ŞI LUNG  A  SERVICIILOR  DE  SALUBRIZARE  ÎN  MUNICIPIUL FOCŞANI

Dimensiunea economico-socială a serviciilor de salubrizare şi rolul acestora în menţinerea coeziunii sociale, reclamă şi justifică adoptarea şi implementarea unui set de măsuri, având ca obiectiv dezvoltarea durabilă, atingerea standardelor Uniunii Europene şi eliminarea disparităţilor economico-sociale dintre statele membre ale acesteia şi România. 

În contextul implementării angajamentelor României vizând domeniul serviciilor de salubrizare, asumate prin Tratatul de aderare la Uniunea Europeană, accesul la fondurile comunitare şi creşterea capacităţii de atragere şi absorţie a acestor fonduri a devenit o prioritate a autorităţilor publice locale.
Sectorul serviciilor de salubrizare include totalitatea acţiunilor şi activităţilor de utilitate publică şi de interes economic şi social desfăşurate sub responsabilitatea autorităţilor locale.

Strategia defineşte politicile, obiectivele şi identifică soluţii şi direcţii de acţiune capabile să asigure accelerarea dezvoltării şi eficientizării serviciilor de salubrizare  şi totodată, dezvoltarea, reabilitarea şi modernizarea infrastructurii tehnico-edilitare aferente, în concordanţă cu obligaţiile asumate de România în procesul de integrare.

Acestea sunt  servicii de interes public local - municipal - înfiinţate şi organizate de autoritatea administraţiei publice locale. De asemenea, sunt gestionate şi exploatate sub conducerea sau coordonarea, responsabilitatea şi controlul acesteia.

Focşani este un oraş în plin proces de dezvoltare şi modernizare, tocmai de aceea se are în vedere permanent redimensionarea serviciilor de salubrizare pentru creşterea confortului populaţiei din municipiul nostru.

Sectorul serviciilor ocupă un loc aparte în economia mondială în ansamblu şi în cadrul majorităţii ţărilor. Realităţile lumii contemporane demonstrează clar tendinţa creşterii impetuoase a rolului serviciilor în viaţa economico-socială a ţărilor dezvoltate.

Dinamica sectorului serviciilor este atât de puternică, încât secolul al XXI-lea poate fi numit secolul serviciilor, definind etapa actuală ca o perioadă de „transformare a civilizaţiei noastre într-o civilizaţie a serviciilor”.

O astfel de evoluţie s-a caracterizat, între altele, printr-o creştere şi diversificare a ofertei de servicii, corespunzător unor evoluţii similare ale nevoii de servicii. Accesul la serviciile publice este nediscriminatoriu pentru categoriile populaţiei, cărora le sunt destinate.

Prezenta strategie are ca scop stabilirea direcţiilor de dezvoltare a serviciului public de salubrizare in Municipiul Focşani  pe termen mediu şi lung.


Strategia locala privind dezvoltarea pe termen mediu şi lung a  serviciilor de salubrizare a municipiului Focşani este elaborata conform prevederilor Legii nr.l 01/2006 a serviciului de salubrizare  a localitatilor, Legii nr.5l/2006 a serviciilor comunitare de utilităţi publice, Legii nr.215/2001 a Administraţiei publice locale, legea nr.211/2011 privind regimul deşeurilor şi  ale Ordinului nr.110/2007 privind REGULAMENT-CADRU al serviciului de salubrizare a localitatilor.
Prevederile Strategiei locale privind dezvoltarea pe termen mediu şi lung a  serviciilor de salubrizare în municipiul Focşani se aplica pentru toate activităţile serviciului public de salubrizare aşa cum sunt definite în Legea 101/2006 a serviciului de salubrizare a localităţilor:

a) precolectarea, colectarea şi transportul deşeurilor municipale, inclusiv ale deşeurilor toxice periculoase din deşeurile menajere, cu excepţia celor cu regim special; 

b) sortarea deşeurilor municipale; 

c) organizarea prelucrării, neutralizării şi valorificării materiale şi energetice a deşeurilor; 

d) depozitarea controlată a deşeurilor municipale; 

e) înfiinţarea depozitelor de deşeuri şi administrarea acestora; 

f) măturatul, spălatul, stropirea şi întreţinerea căilor publice; 

g) curăţarea şi transportul zăpezii de pe căile publice şi menţinerea în funcţiune a acestora pe timp de polei sau de îngheţ; 

h) colectarea cadavrelor animalelor de pe domeniul public şi predarea acestora unităţilor de ecarisaj; 

i) colectarea, transportul, depozitarea şi valorificarea deşeurilor voluminoase provenite de la populaţie, instituţii publice şi agenţi economici, neasimilabile celor menajere (mobilier, deşeuri de echipamente electrice şi electronice etc.);
j) colectarea, transportul şi neutralizarea deşeurilor animaliere provenite din gospodăriile populaţiei;
k) colectarea, transportul şi depozitarea deşeurilor rezultate din activităţi de construcţii şi demolări;
l) dezinsecţia, dezinfecţia şi deratizarea.
Principii care stau  la baza organizăriii funcţionarii serviciului public de salubrizare

Serviciul public va funcţiona şi va fi organizat pe baza următoarelor principii:

a)   protecţia sanatătii publice ;

b)  autonomia locală şi descentralizarea;

c)  responsabilitatea faţă de cetăţeni;

d)  conservarea şi protecţia mediului inconjurător;

e)   calitatea şi continuitatea serviciului;

t)   tarife echitabile şi accesibile tuturor consumatorilor;

g)  nediscriminarea şi egalitatea tuturor consumatorilor;

h)  transparenţa, consultarea şi antrenarea în decizii a cetăţenilor;

i)   administrarea corectă şi  eficientă a bunurilor din proprietatea publică şi  a banilor publici;

j)   securitatea serviciului;

k)  dezvoltarea durabilă.

Organizarea şi funcţionarea serviciului  public de salubrizare

Cadrul legislativ

Cadrul  General  de  punere in  aplicare  a  prevederilor  Directivei  Cadru 2008/98/CE privind deşeurile

Priorităţile Directivei 2008/98/CE

Principalul obiectiv al Directivei Cadru 2008/98/CE privind deşeurile este reducerea la minimum a efectelor negative ale generarii şi gestionarii deşeurilor asupra sănătaţii populaţiei şi a mediului. Politica  privind  deşeurile ar trebui  să  urmărească reducerea consumului  de resurse şi să favorizeze aplicarea practică a ierarhiei deşeurilor.

Dintre modificările importante aduse de această Directivă menţionăm:

       •
adăugarea unui mecanism ce permite clarificarea cazurilor în care rezultatele secundare ale unui proces de producţie sunt subproduse (nu deşeuri) precum şi a momentului in care un deşeu încetează să mai fie deşeu ("end of waste");

       •
clarificarea definiţiilor anumitor operaţiuni de gestionare a deşeurilor;

       •
introducerea   responsabilităţii  extinse a producătorului ca mijloc de  sprijinire  a proiectării şi producerii de bunuri care facilitează utilizarea eficientă a resurselor pe toată durata de viaţă a produsului, inclusiv propria reparare, reutilizare, dezasamblare şi reciclare;

       •
includerea prevederilor referitoare la deşeurile periculoase;

       •
clarificarea    prevederilor  referitoare la Planurile de Gestionare a Deşeurilor şi specificarea necesităţii luării în considerare a întregului ciclu de viaţă al deşeurilor în momentul elaborării lor;
       •
solicitarea ca Statele Membre să elaboreze Programe de Prevenire a generării deşeurilor până la 12 decembrie 2013.

Cadrul legislativ  naţional privind serviciul public de salubrizare

Cadrul legislativ  general privind serviciul  public de salubrizare  este asigurat prin:

- Legea nr. 101/aprilie 2006 - privind salubrizarea localităţilor

- Legea nr. 51/2006- a serviciilor comunitare de utilităţi publice;

- Legea 211/2011 privind regimul deşeurilor;

- Ordinul A.N.R.S.C. nr. 110/2007 privind aprobarea Regulamentului- cadru al serviciului de salubrizare a localităţilor;

- Ordinul  A.N.R.S.C.  nr.  111/12007 privind  aprobarea  Caietului  de  sarcini  - Cadru al serviciului de salubrizare a localităţilor; 

- Ordonanta de Urgentă (OUG) nr. 195/2005 (M.Of. nr. 1196/30.12.2005) privind protecţia mediului, aprobată prin Legea nr. 265/2006 cu modificarile şi completările ulterioare

- Hotararea de Guvern nr. 1037/2010 privind deşeurile de echipamente electrice şi electronice

Autorităţile competente
A. Autorităţile administraţiei publice locale
În sensul dispoziţiilor Legii nr. 51/2006 legea serviciilor comunitare de utiliăţi publice, autorităţile administraţiei publice locale au competenţa exclusivă, în tot ceea ce priveşte crearea, dezvoltarea, modernizarea, administrarea şi exploatarea bunurilor proprietate publică sau privată a unităţilor administrativ-teritoriale, aferente sistemelor de utilităţi publice.
Autorităţile administraţiei publice locale au dreptul de a adopta hotărâri în legatură cu:
·  elaborarea şi aprobarea strategiilor proprii privind dezvoltarea    serviciilor existente, precum şi a programelor de înfiinţare a unor noi sisteme, inclusiv cu consultarea operatorilor;
·  coordonarea proiectării şi execuţiei lucrărilor tehnico-edilitare, în scopul realizării acestora într-o concepţie unitară şi corelată cu programele de dezvoltare economico-socială a localităţilor, de amenajare a teritoriului, urbanism şi mediu;
·  asocierea intercomunitară în vederea înfiinţării, organizării, gestionării şi exploatării în interes comun a unor servicii, inclusiv pentru finanţarea şi realizarea obiectivelor de investiţii specifice sistemelor de utilităţi publice;

·  delegarea gestiunii serviciilor, precum şi darea în administrare sau concesionarea bunurilor proprietate publică şi/sau privată a unităţilor administrativ-teritoriale, ce constituie infrastructura tehnico-edilitară aferentă serviciilor;
·  participarea unităţilor administrativ-teritoriale la constituirea capitalului social al unor societăţi comerciale având ca obiectiv furnizarea/prestarea serviciilor de utilităţi publice de interes local, intercomunitar sau judeţean, după caz;
·  contractarea sau garantarea împrumuturilor pentru finanţarea programelor de investiţii în vederea dezvoltării, reabilitării şi modernizării sistemelor existente.

B. Asociaţiile de dezvoltare intercomunitară
Actul normativ stabileşte faptul că unităţile administrativ-teritoriale, reprezentate prin autorităţile administraţiei publice locale, pot coopera în scopul înfiinţării, finanţării şi realizării unor servicii de utilităţi publice, inclusiv a infrastructurii tehnico-edilitare aferente, precum şi pentru organizarea, gestionarea şi exploatarea în interes comun a acestor servicii.
Cooperarea amintită mai sus, se poate materializa prin realizarea unor asociaţii de dezvoltare intercomunitară.
Asociaţiile de dezvoltare intercomunitară reprezintă instituţii publice de cooperare intercomunitară. În sensul legii, asociaţiile îşi asumă şi exercită, pentru şi în numele autorităţilor administraţiei publice locale asociate, toate competenţele şi atribuţiile, drepturile şi obligaţiile pe domeniul strict limitat al serviciului/serviciilor care i-a/i-au fost transferat/transferate.
C. Autorităţile administraţiei publice centrale
Conform dispoziţiilor legii, Guvernul asigură realizarea politicii generale a statului în domeniul serviciilor de utilităţi publice, în concordanţă cu Programul de guvernare şi cu obiectivele Planului naţional de dezvoltare economico-socială a ţării. Realizarea politicii amintite anterior se face prin:
·  aprobarea şi actualizarea Strategiei naţionale privind serviciile comunitare de utilităţi publice;
·  îndrumarea autorităţilor administraţiei publice locale în vederea înfiinţării, organizării, exploatării şi gestionării eficiente a serviciilor de utilităţi publice, respectiv pentru reabilitatea, modernizarea şi dezvoltarea infrastructurii tehnico-edilitare a localităţilor;
·  acordarea garanţiilor guvernamentale pentru obţinerea creditelor interne şi externe necesare dezvoltării infrastructurii tehnico-edilitare de interes local sau judeţean;
·  acordarea de transferuri de la bugetul de stat pentru dezvoltarea infrastructurii tehnico-edilitare de interes local, intercomunitar sau judeţean, cu respectarea principiului subsidiarităţii şi proporţionalităţii.
Legea instituie pentru Guvern obligaţia de a examina periodic starea serviciilor de utilităţi publice.
Totodată, Guvernul are obligaţia de a stabili măsuri pentru dezvoltarea durabilă şi creşterea calităţii acestora, corespunzător cerinţelor utilizatorilor şi nevoilor localităţilor, pe baza unor strategii sectoriale specifice.
De asemenea, Guvernul sprijină autorităţile administraţiei publice locale prin măsuri administrative, legislative şi economico-financiare, în scopul dezvoltării şi îmbunătăţirii cantitative şi calitative a serviciilor de utilităţi publice şi al asigurării funcţionării şi exploatării în condiţii de siguranţă şi eficienţă economică a infrastructurii tehnico-edilitare aferente acestora.
D. Autorităţile de reglementare
Legislaţia acordă calitatea de autoritate de reglementare, Autorităţii Naţionale de Reglementare pentru Serviciile Comunitare de Utilităţi Publice (A.N.R.S.C.), Autorităţii Naţionale de Reglementare în Domeniul Energiei (A.N.R.E.) şi Autorităţii Rutiere Române (A.R.R.).
Legea stabileşte că A.N.R.S.C. este autoritatea de reglementare competentă pentru următoarele servicii de utilităţi publice:
·  alimentarea cu apă;
·  canalizarea şi epurarea apelor uzate;
·  colectarea, canalizarea şi evacuarea apelor pluviale;
·  producerea, transportul, distribuţia şi furnizarea de energie termică în sistem centralizat, cu excepţia activităţii de producere a energiei termice în cogenerare;
·  salubrizarea localităţilor;
·  iluminatul public;

·  transportul public local;
·  administrarea domeniului public şi privat al unităţilor administrativ-teritoriale.
Conform legii, A.N.R.S.C are competenţa de a elibera licenţe, de a elabora metodologii şi regulamente-cadru pentru domeniul serviciilor de utilităţi publice din sfera sa de reglementare şi pentru piaţa acestor servicii, precum şi de a monitoriza modul de respectare şi implementare a legislaţiei aplicabile acestor servicii.
În schimb, activitatea de producere a energiei termice în cogenerare este supusă licenţierii, reglementării şi controlului A.N.R.E.
Organizarea şi funcţionarea serviciului public de salubrizare în Municipiul Focşani

Serviciul  public  de  salubrizare  este  organizat  in  Municipiul  Focşani în  baza Regulamentului serviciului de salubrizare a municipiului Focşani

Regulamentului serviciului de salubrizare a municipiului Focşani  conţine prevederi referitoare la:
-  organizarea şi functionarea serviciilor de salubrizare.
          - precolectarea, colectarea şi transportul deşeurilor municipale, inclusiv ale deşeurilor toxice periculoase din deşeurile menajere, cu excepţia celor cu regim special; 

-  sortarea deşeurilor municipale; 

- organizarea prelucrării, neutralizării şi valorificării materiale şi energetice a deşeurilor; 

-  depozitarea controlată a deşeurilor municipale; 

-  înfiinţarea depozitelor de deşeuri şi administrarea acestora; 

-  măturatul, spălatul, stropirea şi întreţinerea căilor publice; 

- curăţarea şi transportul zăpezii de pe căile publice şi menţinerea în funcţiune a acestora pe timp de polei sau de îngheţ; 

- colectarea cadavrelor animalelor de pe domeniul public şi predarea acestora unităţilor de ecarisaj; 

- colectarea, transportul, depozitarea şi valorificarea deşeurilor voluminoase provenite de la populaţie, instituţii publice şi agenţi economici, neasimilabile celor menajere (mobilier, deşeuri de echipamente electrice şi electronice etc.);
- colectarea, transportul şi neutralizarea deşeurilor animaliere provenite din gospodăriile populaţiei;
- colectarea, transportul şi depozitarea deşeurilor rezultate din activităţi de construcţii şi demolări;
- dezinsecţia, dezinfecţia şi deratizarea.
Componenţa serviciului public de salubrizare


Serviciu1 public de salubrizare în municipiul Focşani se desfăşoară pe următoarele componente:

•
Serviciul de salubrizare stradală;

•
Serviciul de salubrizare menajeră;

Serviciul de salubrizare stradală
Serviciul de salubrizare stradală se asigură prin următoarele activităţi:

· măturat(manual şi mecanic), spălat, stropit şi întreţinerea căilor publice
-    curăţare şi transport zăpada de pe căile publice şi menţinerea în funcţiune a acestora pe timp de polei sau îngheţ
-    colectarea cadavrelor de animale de pe domeniul public şi predarea acestora unităţilor de ecarisaj
-    dezinsectia , dezinfecţia, deratizarea
Activităţile de măturat(manual şi mecanic), spălat, stropit şi întreţinerea căilor publice se vor desfăsura după cum urmează:

Maturat manual
	Tipul strazilor
	Frecventa

	Bulevarde
	1 trecere/zi

	Strazi principale
	1 trecere/zi

	Strazi secundare
	2-3 treceri/sapt

	Zone aglomerate
	1 trecere/zi


Măturat mecanizat

	Tipul strazilor
	Frecventa

	Bulevarde
	1 trecere/zi

	Strazi principale
	1 trecere/zi

	Strazi secundare
	1 trecere/sapt unde este posibil

	Zone aglomerate
	1 trecere/zi


Întreţinerea căilor publice
	Tipul strazilor
	Frecventa

	Bulevarde
	1 trecere/zi

	Strazi principale
	1 trecere/zi

	Strazi secundare
	    -

	Zone aglomerate
	1 trecere/zi


Răzuit rigole
	Tipul strazilor
	Frecventa

	Bulevarde
	1 data/luna sau după o ploaie puternică

	Strazi principale
	1 data/3 luni sau după o ploaie puternică

	Strazi secundare
	1 data/3 Iuni sau după o ploaie puternică

	Zone aglomerate
	1 data/luna sau după o ploaie puternică


Stropitul şi spălatul străzilor

Perioada de realizare a stropitului şi a spălatului este, de regulă, de la 1 aprilie până la 1 octombrie, perioadă ce poate fi modificată de autoritatea administraţiei publice locale sau de asociaţia de dezvoltare intercomunitară în funcţie de condiţiile meteorologice concrete.

Este interzisă efectuarea operaţiilor de stropire şi spălare în perioada în care, conform prognozei meteorologice, este posibilă formarea poleiului.

 La executarea operaţiei de stropire şi spălare se va avea în vedere să nu fie afectaţi pietonii, autovehiculele, vitrinele, mobilierul stradal, panourile publicitare, din zona în care acţionează utilajul ce realizează operaţiunea.


 Este interzisă operaţia de spălare sau stropire în anotimpul călduros în intervalul orar 13,00-17,00, dacă indicele de confort termic depăşeşte pragul valoric de 75 de unităţi.

Pentru asigurarea condiţiilor prevăzute la aliniatul  de mai sus şi pentru planificarea operaţiilor de stropire şi spălare, operatorii de salubrizare vor întreprinde toate măsurile necesare ca în perioada de vară să cunoască valoarea indicelui de confort la ora 12,00 şi prognoza pentru perioada imediat următoare de două zile de la Administraţia Naţională de Meteorologie.


În Municipiul Focşani  serviciul de salubrizare stradală este prestat de Directia de Dezvotare Servicii Publice Focşani  care este un serviciu de interes local aflat în subordinea Consiliului Local al Municipiului Focşani.

Dotare tehnico - materială a Direcţiei de Dezvoltare Servicii Publice Focşani
	Nr. crt
	Utilaj /marcă
	Nr. buc.

	1
	Automăturătoare N3
	1

	2
	Autospecializată Saviem 797.05
	1

	3
	Tractor u 650
	2

	4
	Remorca  basculantă RM 7
	2

	5
	Platformă betonată pentru depozitare material antiderapant
	1

	6
	Utilaj pt. îndepărtat zăpada si împrăştiat material antiderapant
	1

	7
	Maşină de curăţat stradală
	1

	8
	Maşină de curăţat stradală cu perie
	1

	9
	Masină de măturat
	1

	10
	Buldoexcavator
	1


 
Se prevede ca pana in anul 2016 prin reînnoirea dotarii tehnico-materiale pentru Serviciul de salubritate stradala  si achizitionarea de noi  utilaje să  se ajungă la un grad de măturat  mecanizat pe circa 85% din strazile modernizate.

Serviciul de salubrizare menajeră

Serviciul de salubrizare menajeră cuprinde următoarele activităţi:
a) precolectarea, colectarea şi transportul deşeurilor municipale, inclusiv ale deşeurilor toxice periculoase din deşeurile menajere, cu excepţia celor cu regim special; 

b) sortarea deşeurilor municipale; 

c) organizarea prelucrării, neutralizării şi valorificării materiale şi energetice a deşeurilor; 

d) depozitarea controlată a deşeurilor municipale; 

e) înfiinţarea depozitelor de deşeuri şi administrarea acestora; 

f) colectarea, transportul, depozitarea şi valorificarea deşeurilor voluminoase provenite de la populaţie, instituţii publice şi agenţi economici, neasimilabile celor menajere (mobilier, deşeuri de echipamente electrice şi electronice etc.);
g) colectarea, transportul şi neutralizarea deşeurilor animaliere provenite din gospodăriile populaţiei;
h) colectarea, transportul şi depozitarea deşeurilor rezultate din activităţi de construcţii şi demolări;
Frecventa de evacuare şi colectare a deşeurilor va fi: 

- În anotimpul cald (aprilie - octombrie)

a) zilnic din zonele centrale şi de la unităţile de alimentaţie publică, unităţile sanitare, grădiniţe , creşe şi blocuri;

b)  săptămânal la case;

- În anotimpul rece (octombrie - aprilie)

a) zilnic din zonele centrale şi de la unităţile de alimentaţie publică, unităţile sanitare, grădinite , creşe şi blocuri si la cel mult 2 zile in celelalte zone;

b)  săptămânal la case;
În Municipiul Focşani  serviciul de salubrizare menajeră este prestat de SC CUP Salubritate SRL Focşani, operator cu statut de societate comerciala înfiinţat, prin reorganizarea pe cale administrativă, în condiţiile legii, a fostei regii autonome de interes local (CUP RA Focsani), a cărui capital social este deţinut în totalitate de Consiliul Local al Municipiului Focşani.

   Dotare tehnico - materială a societăţii SC CUP Salubritate SRL Focşani:

	Nr. crt
	Utilaj /marcă
	Nr. buc.

	1
	Staţie sortare gunoi menajer
	1

	2
	Autocontainer
	2

	3
	Gunoieră comp. europubele IVECO
	1

	4
	Gunoieră comp. europubele DAF
	5

	5
	Gunoieră comp. europubele MERCEDES
	1

	6
	Gunoieră comp. europubele AGR12-RABA
	3

	7
	Gunoieră comp. cont. metal  AGR12-RABA
	1

	8
	Gunoieră comp. cont. metal  + „case” AGT 12 - RSAV 
	1

	9
	Gunoieră comp. „case” RSAV
	4

	10
	Gunoieră comp. europubele Steyr – MAN (deşeuri reciclabile)
	1

	11
	Maşină de spălat pubele IVECO
	1

	12
	Autospecială MAN (transport gunoi menejer)
	1

	13
	Autospecială DAF (transport gunoi menejer)
	1

	14
	Container 37 mc (transport gunoi la rampă)
	5

	15
	Tractor U 650 
	2

	16
	Remorcă tractor 
	2

	17
	Încărcător frontal
	1

	18
	Autoîcărcător frontal tip FADROMA
	1


Colectarea deşeurilor menajere de la populaţie, se efectuează neselectiv în tot municipiul Focşani. 
În vederea realizării colectării selective a deşeurilor de ambalaje, Primăria Municipiului Focşani împreună cu S.C. CUP Salubritate S.R.L Focşani şi S.C. ECO - ROM Ambalaje S.A Bucureşti, au implementat un sistem integrat de colectare şi valorificare a deşeurilor de ambalaje din fluxul deşeurilor municipale, în aria de deservire a operatorului S.C. CUP Salubritate S.R.L Focşani.
În acest sens în municipiul Focşani s-au înfiinţat un număr de 59 puncte  de colectare selectivă, iar fiecare punct de colectare selectivă cuprinde 3 containere  de 1,1 mc fiecare pentru colectare de: plastic, hârtie - carton, sticlă.
Ca tintă se prevede să se ajungă la 110 puncte de colectare selectivă în următorul an prin achizitionarea dotarilor corespunzatoare.

Deşeuri municipale
Organizarea activităţilor de colectare, transport şi eliminare  a deşeurilor municipale reprezintă una dintre obligaţiile administraţiei publice locale.

În contextul prezentului document, prin deşeuri municipale se înţelege:

· deşeuri menajere şi asimilabile din comerţ ,industrie şi institutii publice;

· deşeuri din grădini şi parcuri (incluzând deşeuri din cimitire);

· deşeuri din pieţe şi deşeuri stradale;

· deşeuri voluminoase
Evoluţia generării deşeurilor municipale
Spre deosebire de majoritatea ţărilor din UE, unde tendinţa este de a diminua cantitatea de deseuri depozitată, în ultimii ani în România , se remarcă o creştere a acestor cantităţi.

Generarea deşeurilor este influenţată de o serie de factori. Cei mai importanţi sunt:

· Evoluţia populaţiei;

· Nivelul de dezvoltare economică şi socială a  municipiului Focşani;

· Gradul de dezvoltare a industriei şi comerţului în municipiului Focşani;

· Comportamentul consumatorului (rata şomajului, nivelul de educaţie);

Deşeurile municipale generate în anul 2010 şi anul 2011 la nivelul municipiului Focşani sunt prezentate mai jos:

Anul 2010

	Anul
	Cantitatea (mc)

	2010
	123744


Anul 2011

	Anul
	Cantitatea (mc)

	2011
	110200


Se observă o reducere a cantităţilor de deşeuri în anul 2011 faţă de anul 2010. Această reducere se datorează construirii de către S.C. CUP Salubritate S.R.L Focşani a unei staţii de sortare în rampa de transfer care a intrat în funcţiune în anul 2010.

Cantităţile de deşeuri municipale depuse la rampa Haret în anul 2010 şi 2011
Anul 2010
	Anul
	Cantitatea (mc)

	2010
	55225


Anul 2011
	Anul
	Cantitatea (mc)

	2011
	47200


Prognoza privind reciclarea deşeurilor menajere.

      
Se prevede utilizarea fracţiei semiumede din fluxul menajer si stradal ca şi combustibil pentru producerea energiei electrice şi termice în municipiul Focşani,  prin construirea unei instalatii de incinerare cu gazeificare. In urma acestei investitii se  preconizeaza ca preţurile de producţie al acestor energii să fie cu circa 50 % mai mici faţă de preţurile practicate în municipiul Focşani. Prin reciclarea acestor deşeuri se poate reduce şi cantitatea de deşeuri transportată si depusă la depozitul de la Haret cu aproximativ 60 %.

In condiţiile în care se  vor  deschide  linii  de  finanţare  urmează  să se acceseze fonduri europene.

Ambalaje şi deşeuri de ambalaje

Produsele şi mărfurile ambalate fac parte din lumea în care trăim şi în multe privinţe  ne fac viaţa mai uşoară. Din nefericire însă, volumul de deşeuri de ambalaje a crescut dramatic în ultima vreme.


 Cerinţele esenţiale reprezintă de fapt, abordări distincte ale problematicii ambalajelor, menite să reducă la minimum impactul acestora asupra mediului pe parcursul producţiei, utilizării si/sau eliminării lor. Aceste abordări pot fi utilizate împreună. Uneori însă, acestea pot implica anumite aspecte contradictorii, din acest motiv, pentru un anumit produs ambalat, trbuie aleasă cea mai potrivită abordare sau combinaţie de abordări.

· Volumul şi masa de ambalaje trebuie reduse la minimum cu mentinerea nivelurilor necesare de siguranţă, igiena si acceptabilitate pentru produsul ambalat şi pentru utilizatorul acestuia.

· Ambalajele trebuie fabricate astfel încât să permită reutilizarea, recuperarea materialelor, inclusiv reciclarea, valorificarea energetică sau compostarea, în conformitate cu normele în vigoare.
· Ambalajele trebuie fabricate astfel încât sa permită reutilizare conform normelor în vigoare.

Deşeurile de amblaje pot fi clasificate după cum urmează:

· Hârtie + carton;

· Plastic;

· Sticlă;

· Metal;

· Lemn
Deşeurile de ambalaje colectate în anul 2010 şi anul 2011 în municipiul Focşani 

2010

	Deşeuri municipale
	Cantitate (tone)

	Hârtie şi carton
	95,65

	Sticlă
	2,8

	Plastic
	178,9


2011

	Deşeuri municipale
	Cantitate (tone)

	Hârtie şi carton
	220,720

	Sticlă
	3,400

	Plastic
	227,134

	Aluminiu
	0.47

	Oţel
	16,745

	Lemn
	-


Prognoza privind generarea deşeurilor de ambalaje în municipiul Focşani
    
Pentru anii 2012-2015 prognozăm o crestere anuală a gradului de colectare a deseurilor de ambalaje de circa 5%.


Această creştere se poate realiza:

  - individual – de către fiecare agent economic, prin gestionarea deşeurilor de ambalaje generate şi a propriilor ambalaje preluate sau colectate din piaţă;
  - cu sprijinul unui operator specializat – prin transferarea resposabilităţii de la agenţii economici către un operator autorizat de instituţia centrală de protecţia mediului.
Deşeuri de echipamente electrice şi electronice (DEEE)


Echipamente electrice şi electronice (DEEE) sunt echipamente care functionează pe bază de curent electric sau câmpuri electromagnetice, dar şi echipamente de generare, transport şi măsurare a acestor curenti şi câmpuri şi care sunt destinate a utiliza tensiune mai mică sau egala cu 1000 volti curent alternativşi 1500 volţi curent continuu.


În conformitate cu HG nr. 1037 / 2010 privind deşeurile de echipamente electrice şi electronice  art.5 (1) lit d) autorităţile executive ale unităţilor administrativ-teritoriale au obligaţia de a asigura existenţa şi funcţionarea cel puţin a unui punct de colectare selectivă a DEEE provenite de la gospodăriile particulare.


În prezent în municipiul Focşani există un punct de colectare a DEEE-urilor situat în str.Anghel Saligny nr.11. Activitatea de colectare a DEEE-urilor este administrata de SC CUP Salubritate SRL, care administrează  acest punct de colectare, prin delegare de gestiune conform  Hotărârii Consiliului Local Focşani nr.118/2010. 

DEEE-uri colectate în 2010 în municipiul Focşani

	Tip deşeu
	2010
	UM

	DEEE
	10,810
	tone


DEEE-uri colectate în 2011 în municipiul Focşani

	Tip deşeu
	2011
	UM

	DEEE
	19,345
	tone


Prognoza colectării DEEE-urilor în municipiul Focşani
Organizarea colectării  D.E.E.E. şi a componentelor acestora cu o ţintă de cel puţin 4 Kg/locuitor/an până în anul 2020;

Deşeuri biodegradabile 

Deşeurile municipale biodegradabile reprezintă fractia din deşeurile municipale care se pretează proceselor de descompunere biologică din deşeurile menajere si din cele asimilabile, inclusiv deşeuri din parcuri, grădini, pieţe şi deşeuri stradale.

 Cantitatea de deseuri biodegradabile în 2011 în municipiul Focşani
	Tip deşeu
	2011
	UM

	Deşeu bidegradabil
	2250
	mc


Prognoza colectării deşeurilor biodegradabile în municipiul Focşani
Se prevede ca până în anul 2013 să se colecteze 2500 mc/an deşeuri biodegradabile, 

Deşeuri provenite din activităţile de construcţii

Deşeurile de materiale de construcţii pot fi clasificate după cum urmează :


- deşeuri generate de demolări ;


- deşeuri generate de realizarea unor noi construcţii ;


- deşeuri generate de renovarea unor constructii ;

- deşeuri generate din activităţile de reparare a drumurilor ;


- deşeuri generate din activităţile de reparare a podurilor


- deşeuri generate de dezastre naturale .

În acest moment, în municipiul Focşani, nu există capacitate de depozitare pentru deşeurile din construcţii şi demolări.

         Prin Hotărârea Consiliului Local Focşani nr.82/261/2808.2012 s-a atribuit operatorului SC CUP Salubritate SRL Focşani un teren pentru a fi înfiinţat un depozit de depozitare a deşeurilor din construcţii şi demolări .După înfiinţarea depozitului urmează a se tine o evidenţă strictă a deşeurilor din construcţii şi demolări şi a se atinge tintele stabilite prin Noua Directivă Cadru 98/2008/CE privind deseurile care impune ca până în 2020 pregătirea pentru reutilizare, reciclare si alte operaţiuni de valorificare materială, inclusiv operaţiuni de umplere care utilizează deşeuri pentru a înlocui alte materiale, a deşeurilor nepericuloase provenind din activităţi de construire desfiinţare, se măreşte la 70% din masă.
Politicile Consiliului Local al  Municipiului Focşani şi ale Primăriei municipiului Focşani vizând dezvoltarea serviciilor de salubrizare şi reforma acestui domeniu de activitate, au la bază următoarele orientări:

·  organizarea serviciilor de salubrizare într-un sistem integrat în raport cu cerinţele populaţiei;

·  introducerea standardelor de calitate (indicatorilor de performanţă) în baza cărora serviciile de salubrizare să poată fi monitorizate şi evaluate;

·  promovarea relaţiilor contractuale echilibrate, orientate către rezultat, bazate pe conceptul gestiunii delegate;

·  instituirea unui sistem de monitorizare şi evaluare a executării contractelor de delegare a gestiunii serviciilor de salubrizare;

·  adoptarea unor proceduri şi mecanisme specifice pentru monitorizarea şi evaluarea performanţelor serviciilor de salubrizare;

·  corelarea planurilor de amenajare a teritoriului cu proiecte de dezvoltare a serviciilor de salubrizare;

·  prioritizarea investiţiilor în infrastructura tehnico-edilitară (modernizare drumuri, trotuare) pentru a se ajunge la măturare mecanizată de circa 85%’
·  extinderea gestiunii delegate a serviciilor de salubrizare bazată pe contracte de concesiune şi contracte de parteneriat public-privat şi atragerea investiţiilor private în dezvoltarea şi modernizarea serviciilor de salubritate;

·  clarificarea principiilor şi mecanismelor decizionale cu privire la iniţierea, fundamentarea, aprobarea şi finanţarea investiţiilor publice de interes local;

·  implementarea Planului Naţional de Gestionare a Deşeurilor, prin: dezvoltarea unui sistem integrat de management al deşeurilor municipale, inclusiv implementarea sistemelor de colectare selectivă şi valorificare a deşeurilor; constituirea parteneriatelor de tip public-privat;

·  refolosirea, reciclarea şi eliminarea deşeurilor municipale; implementarea reglementărilor care transpun legislaţia comunitară privind depozitarea şi incinerarea deşeurilor;

·  utilizarea transparentă şi creşterea capacităţii de atragere a instrumentelor structurale, prin pregătirea unui portofoliu de proiecte şi obiective de investiţii specifice infrastructurii tehnico-edilitare aferente serviciilor de salubrizare;

·  fiecare cetăţean să aibă acces liber şi nediscrimatoriu la serviciilor de salubritate;
· valorificarea energetică a deşeurilor municipale în conditiile legi;
·  creşterea gradului de satisfacţie al populaţiei.
·  informarea populaţiei privind colectarea selectivă a deşeurilor menajere prin mass-media, şcoli, asociaţii de proprietari etc.

Obiectivele de dezvoltare ale serviciului public de salubrizare

Serviciul public de salubrizare a localităţilor este organizat şi funcţionează în baza Legii nr. 101/2006.

Activităţile componente ale serviciului de salubrizare trebuie să se desfăşoare cu respectarea normelor de protecţie a mediului, care reflectă cerinţele impuse de legislaţia europeană. Directivele europene transpuse în legislaţia română au determinat o nouă abordare a problemelor deşeurilor, acordând atenţie necesităţii protejării şi economisirii resurselor naturale, reducerii costurilor de gestiune şi găsirii de soluţii eficiente pentru reducerea poluării.

Cadrul legislativ european privind managementul deşeurilor este vast şi complex, însă atunci când a fost transpus în legislaţia română au fost prevăzute perioade de tranziţie pentru atingerea rezultatelor cerute, în ceea ce priveşte managementul deşeurilor, termenele de conformare fiind prevăzute în POS Mediu.

Instrumentele de bază pentru asigurarea implementării politicii europene în domeniul deşeurilor, reprezentând reglementările naţionale de referinţă în gestionarea deşeurilor în România sunt:

Strategia naţională de gestionare a deşeurilor: a fost elaborată de Ministerul Mediului în conformitate cu responsabilităţile ce îi revin ca urmare a transpunerii legislaţiei europene în domeniul gestionării deşeurilor şi conform prevederilor O.U.G. nr. 78/2000 (Directiva cadru privind deşeurile nr. 75/442/EEC modificată prin Directiva 91/156/EEC şi Directiva nr. 1.996/61/EC privind prevenirea şi reducerea poluării). Obiectivul general al Strategiei este dezvoltarea unui sistem integrat de gestionare a deşeurilor eficient din punct de vedere economic şi care să asigure protecţia sănătăţii populaţiei şi a mediului. 

Prevederile Strategiei sunt aplicabile pentru toate tipurile de deşeuri definite conform Legii Nr. 211 din 15 noiembrie 2011 privind regimul deşeurilor

.Strategia naţională de gestionare a deşeurilor este cadrul ce stabileşte obiectivele României în domeniul gestionării deşeurilor după cum urmează:

·  Obiective strategice generale pentru gestionarea deşeurilor;

·  Obiective strategice specifice anumitor fluxuri de deşeuri;

·  Obiective strategice generale pentru gestionarea deşeurilor periculoase;

·  Obiective strategice specifice anumitor fluxuri de deşeuri periculoase.

Conform Strategiei naţionale de gestionare a deşeurilor, organizarea activităţilor de colectare, transport şi eliminare a deşeurilor municipale este una dintre obligaţiile administraţiei publice locale.

Pentru punerea în aplicare a Strategiei naţionale de gestionare a deşeurilor, s-a elaborat Planul naţional de gestionare a deşeurilor, ce conţine detalii referitoare la acţiunile ce trebuie întreprinse pentru îndeplinirea obiectivelor strategiei, la modul de desfăşurare a acestor acţiuni, inclusiv termene şi responsabilităţi. Prin Planul naţional a fost realizată o analiză detaliată a sectorului deşeurilor din România şi au fost prevăzute măsuri de prevenire a generării deşeurilor, de reducere a cantităţilor de deşeuri, precum şi metode de reciclare şi lista indicatorilor de monitorizare. De asemenea, acesta mai include acţiuni şi mijloace adecvate pentru conformarea cu acquis-ul comunitar de mediu în domeniul gestionării deşeurilor.

De  asemenea,  Programul  Naţional  de  Gestionare  a  Deşeurilor  propune, într-o abordare regională, un sistem integrat de management al deşeurilor în conformitate cu principiile U.E. privind managementul deşeurilor:
·  prevenirea producerii de deşeuri: aplicarea tehnologiilor curate, economisirea materialului în timpul manufacturării şi introducerea standardelor noi de manufacturare pentru producerea bunurilor; prevenirea producerii deşeurilor necesită şi o schimbare în comportamentul consumatorilor, prin orientarea preferinţelor acestora spre produsele cu o viaţă mai lungă;
·  reciclarea deşeurilor urbane: nivelul reciclării materialelor recuperabile din deşeurile urbane va fi gradual crescut de la sub 1%, în prezent, la 60% în 2020;
·  reciclarea deşeurilor speciale: rate speciale de recuperare au fost stabilite pentru deşeurile din împachetare, deşeurile petroliere şi deşeurile bateriilor şi acumulatorilor din plumb.
Planul Naţional de Gestionare a Deşeurilor reprezintă instrumentul care stabileşte un sistem unitar pentru managementul deşeurilor municipale, şi prevede stabilirea graduală la nivel naţional a unui sistem de management al deşeurilor municipale ce constă în:
· colectarea/colectarea selectivă;
· transportul şi transferul deşeurilor;
·  recuperarea şi reciclarea anumitor fracţiuni din deşeurile municipale cu accent pe ambalajele de plastic (PET);
·  recuperarea energiei;
·  tratarea deşeurilor şi neutralizarea acestora;
·  depozitarea (eliminarea finală) în depozite controlate, conforme cu legislaţia de mediu în vigoare;
·  gestionarea corespunzătoare a deşeurilor periculoase provenite din activitaţile medicale.
Pentru stabilirea cadrului şi condiţiilor ce privesc obţinerea finanţării europene pentru realizarea de investiţii, Ministerul Mediului a elaborat Planul Operaţional Sectorial de Mediu (POS Mediu) 2007 - 2013, cu respectarea prevederilor Acquis-ului comunitar privind procedurile generale de gestionare a fondurilor europene în perioada 2007 - 2013, document ce a fost aprobat de Comisia Europeană în iulie 2007.

POS Mediu reprezintă instrumentul cel mai important pentru implementarea strategiilor naţionale sectoriale de mediu. Priorităţile şi măsurile prevăzute prin POS Mediu sunt conforme cu obiectivele pe termen lung ale politicii României în sectorul de mediu. De asemenea, POS Mediu este un instrument complementar altor priorităţi de dezvoltare durabilă ale României, fiind fundamentat pe obiectivele şi priorităţile strategice stabilite prin documentele/strategiile naţionale.

În cadrul Axei Prioritare 2 - „Dezvoltarea sistemelor de management integrat al deşeurilor şi reabilitarea siturilor contaminate istoric”, POS Mediu prevede susţinerea programelor de îmbunătăţire a sistemelor de management integrat al deşeurilor, printr-o abordare regională, având ca beneficiari ai finanţărilor din fonduri europene autorităţile administraţiei publice la nivel local şi judeţean. Această axă este finanţată din Fondul European de Dezvoltare Regională.

Principalele obiective ale acestei axe sunt următoarele:

·  creşterea gradului de acoperire a populaţiei care beneficiază de colectarea deşeurilor municipale şi de serviciile de management de calitate corespunzătoare şi la tarife acceptabile;

·  reducerea cantităţii de deşeuri depozitate;

·  creşterea cantităţii de deşeuri reciclate şi valorificate;

·  înfiinţarea unor structuri eficiente de management al deşeurilor;

·  reducerea numărului de situri contaminate istoric.

Prin Axa Prioritară 2 vor fi promovate cu precădere proiectele de management integrat al deşeurilor care respectă politica Uniunii Europene şi principiile din acest sector conform Planului Naţional şi Planurilor Regionale de Gestionare a Deşeurilor. Programele de investiţii vor cuprinde activităţi legate de managementul deşeurilor (prevenire, colectare selectivă, valorificarea şi reciclarea, tratamentul şi eliminarea deşeurilor), în paralel cu închiderea depozitelor de deşeuri neconforme. Îmbunătăţirea serviciilor de salubrizare este o condiţie care trebuie corelată cu investiţiile realizate prin Axa Prioritară 2.

Proiectele din POS Mediu vor avea ca arie de acoperire aglomerările urbane şi rurale la nivel de judeţ sau zonă. 

Scopul este acela de a crea un sistem modern de management al deşeurilor care să contribuie la reducerea cantităţii de deşeuri depozitate, prin realizarea unui sistem adecvat de tratare separată a fiecărui tip de deşeuri, în scopul protejării mediului. 

În contextul îndeplinirii angajamentelor asumate de România prin Tratatul de Aderare la U.E. şi în scopul atragerii de fonduri europene pentru dezvoltarea infrastructurii tehnico - edilitare a serviciului de salubrizare, Municipiul Focşani prin Consiliul Local Municipal a devenit membru al Asociaţiei de Dezvoltare Intercomunitare „Vrancea Curată” Vrancea

Această asociere a fost aprobată prin Hotărârea Consiliului Local. nr. 91/248/2008 şi are drept scop realizarea managementului sistemului integrat de colectare selectivă şi depozitare a deşeurilor, pentru îndeplinirea angajamentelor asumate de România în procesul de integrare şi aliniere la acquis-ul comunitar, la nivelul judeţului Vrancea.

Scopul acestui plan de investiţii pe termen lung este acela de a analiza şi stabili un set de măsuri care să conducă treptat la un standard de viaţă ridicat al populaţiei din judeţul Vrancea, precum şi la un mediu mai puţin poluat. 

Pentru realizarea acestui plan Municipiul Focşani are următoarele obiective generale de acţiune:

·  Creşterea standardelor de viaţă şi de mediu vizând, în principal, respectarea acquis-ului comunitar de mediu;

·  Dezvoltarea sistemelor durabile de management al deşeurilor, prin îmbunătăţirea managementului deşeurilor şi reducerea zonelor poluate;

·  Creşterea gradului de acoperire cu servicii de salubritate la nivelul municipiului prin îmbunătăţirea managementului deşeurilor;

·  Asigurarea unor servicii de salubritate la standarde europene, perceptând tarife acceptabile pentru populaţie;

·  Reducerea cantităţii de deşeuri depozitate pe suprafaţa  municipiului Focşani;

· Creşterea cantităţii de deşeuri reciclate şi valorificate la nivelul municipiului;

· Valorificarea energetică a fracţiei semiumede din fluxul menajer;

Scopul particular al acestui proiect îl reprezintă identificarea măsurilor, pentru o perioadă de 30 ani (2008 - 2038), care trebuie îndeplinite pentru dezvoltarea unui sistem de management integrat al deşeurilor în municipiul Focşani şi judeţul Vrancea în conformitate cu obligaţiile legale.

Opţiunile de gestionare a deşeurilor în municipiul Focşani si judeţul Vrancea urmăresc următoarele obiective:

·  prevenirea generării excesive a deşeurilor;

· reducerea cantităţilor de deşeuri generate;

· valorificarea prin refolosire, reciclare a materialelor şi recuperarea energiei;

· eliminarea deşeurilor prin  depozitare sau biodegradare,macerare şi refolosire a fracţiei biodegradabile din gunoiul menajer.

Colectarea şi transportul deşeurilor:
·  Promovarea, încurajarea producătorilor în implementarea principiului prevenirii generării deşeurilor:

·  prevederea de pubele şi containere în număr suficient pentru efectuarea depozitării temporare, pentru descărcare uşoară în mijloacele de transport şi poziţionarea acestora în locuri uşor accesibile;

·  prevederea mijloacelor de transport adecvate ca număr şi funcţionalitate.

·  Încurajarea consumatorilor să implementeze principiul prevenirii generării deşeurilor;

·  Creşterea importanţei activităţilor de monitorizare şi control efectuate de autorităţile competente precum: Consiliului Local al municipiului Focşani, Primăria municipiului Focşani, APM, Garda de Mediu, în limita competenţelor atribuite de lege;

 Dezvoltarea unui sistem viabil de gestionare a deşeurilor - colectare, transport, valorificare, reciclare, tratare şi eliminare finală:

· fixarea de taxe şi tarife pentru colectarea şi transportul deşeurilor de la persoanele fizice şi juridice la punctele de transfer sau la depozitul central.

· Optimizarea folosirii fondurilor naţionale şi europene;

· Folosirea mecanismelor economico - financiare pentru promovarea colectării selective a acumulatorilor, a D.E.E.E-urilor şi a tuturor deşeurilor periculoase sau toxice conform legislaţiei în vigoare;

· colectarea gratuită a acumulatorilor şi deşeurilor echipamentelor electrice şi electronice conform legislaţiei în vigoare;

· organizarea punctelor de colectare a D.E.E.E..

· Intensificarea comunicării dintre factorii implicaţi;

· Organizarea Programelor de educaţie;

· Folosirea mijloacelor mass - media, internet pentru informare;

· Conectarea tuturor locuitorilor din mediul urban la sistemele de salubrizare:

· reînnoirea/întocmirea (pentru locuitorii care nu beneficiază de servicii de salubrizare) contractelor dintre operatorii Serviciului şi persoanele fizice sau juridice;

· dimensionarea corectă a  numărului  de  autogunoiere    pentru  atingerea  unui  grad  de  conectare  la  servicii  de  salubrizare  a populaţiei  de  100%.

Colectarea separată, reciclarea şi recuperarea:
· Reducerea cantităţilor de deşeuri eliminate, prin colectarea selectivă şi prin tratare:

· Organizarea de puncte speciale pentru colectarea deşeurilor voluminoase;

· Organizarea colectării selective a D.E.E.E. şi a componentelor acestora pentru atingerea unei ţinte de cel puţin 4 Kg/locuitor/an în anul 2020;

· Reciclarea deşeurilor menajere altele decât cele de ambalaje;

· Organizarea selectării separate a deşeurilor municipale periculoase şi nepericuloase;

· Valorificarea energetică prin coincinerare, dacă valorificarea materială nu este fezabilă;

· Îmbunătăţirea tratării deşeurilor pentru valorificare, pentru diminuarea dificultăţilor în manipulare, diminuarea componentelor periculoase şi prin diminuarea cantităţilor de deşeuri eliminate;
· Valorificarea deşeurilor voluminoase colectate separate.

Depozitarea - eliminarea:

· Depozitarea controlată a deşeurilor în depozitul final:

Monitorizare, Indicatori cheie


Strategia locală privind dezvoltarea pe termen mediu şi lung a  serviciilor de salubrizare a municipiului Focşani cuprinde indicatori ce vor permite monitorizarea aplicării strategiei

	Indicator nivel 1
	Indicator nivel 2
	Comentarii

	Cantitatea de deşeuri municipale generată pe cap de locuitor
	Cantitate anuală de deşeuri municipale
	

	
	Populaţia totală a municipiului Focşani
	

	Grad de colectare deşeuri municipale
	Deşeuri municipale colectate

Deşeuri municipale generate
	

	Grad de colectare selectivă
	Deşeuri municipale colectate selectiv
	Noua Directivă Cadru 98/2008/CE privind deseurile impune obligativitatea introducerii colectării selective

	Grad de valorificare deşeuri municipale
	Cantitate de deşeuri municipale valorificate
	

	Grad de depozitare deseuri municipale
	Cantitate de deşeuri municipale depozitate
	

	
	Cantitate de deşeuri biodegradabile colectată
	

	
	Cantitate de deşeuri biodegradabile valorificată
	

	Procent de deşeuri biodegradabile depozitate (faţă de anul de referinţă)
	Cantitate de deşeuri biodegradabile depozitate
	Directiva privind depozitarea deşeurilor impune ţinte privind procentul de deşeuri biodegradabile depozitate

	
	Deseuri colectate provenite din activităţile de construire desfiinţare
	

	Grad de reutilizare a deşeurilor provenite din activitatea de construire şi desfiinţare


	Deşeuri reutilizate provenite din activitatea de construire şi desfiinţare
	Noua Directivă Cadru 98/2008/CE privind deseurile impune ca până în 2020 pregătirea pentru reutilizare, reciclare si alte operaţiuni de valorificare materială, inclusiv operaţiuni de umplere care utilizaează deşeuri pentru a înlocui alte materiale, a deşeurilor nepericuloase provenind din activităţi de construire desfiinţare, se măreşte la 70% din masă



	Grad de valorificare a deşeurilor provenite din activitatea de construire şi desfiinţare


	Deşeuri valorificate provenite din activitatea de construire şi desfiinţare
	

	Grad de eliminare a deşeurilor provenite din activitatea de construire şi desfiinţare
	Deşeuri eliminate provenite din activitatea de construire şi desfiinţare
	

	Grad de colectare deşuri de ambalaje
	Cantitate de deşeuri de ambalaje colectată
	

	Grad de valorificare deşuri de ambalaje
	Cantitate de deşeuri de ambalaje valorificate
	Directiva privind ambalajele si deşeurile din ambalaje

impune ţinte de valorificare a deşeurilor de ambalaje

	Cantitate DEEE colectate selectiv, pe cap de locuitor
	Cantitate DEEE colectate selectiv de la gospodăriile populaţiei
	Directiva privind DEEE impune ţinte de colectare selectivă pe cap de locuitor

	
	Cantitate DEEEE valorificate
	Directiva privind DEEE impune ţinte de valorificare


FUNDAMENTAREA  STRATEGIEI  MUNICIPALE  PRIVIND DEZVOLTAREA  SERVICIILOR  DE  SALUBRITATE

Pentru fundamentarea strategiei dezvoltării serviciilor de salubrizare şi pentru asigurarea unei dezvoltări durabile a sectorului serviciilor de salubrizare s-au avut în vedere următoarele:
·  asigurarea universalitătii, continuităţii, adaptabilităţii, transparenţei şi accesului nediscriminatoriu al populaţiei la serviciilor de salubrizare de interes vital (principiul serviciului public);
·  aplicarea principiilor economiei de piaţă în sectorul serviciilor de salubrizare;
·  respectarea standardelor naţionale şi ale UE privind serviciile de salubrizare şi a angajamentelor României privind implementarea acquis-ului comunitar, luate în vederea aderării;
·  menţinerea unui balanţe echitabile între veniturile populaţiei şi tarifele pentru serviciile comunitare de utilităţi publice (principiul suportabilităţii);
·  realizarea managementului integrat al serviciilor de salubrizare care asigură coordonarea între autorităţile administraţiei publice centrale şi locale cu atribuţii şi responsabilităţi privind realizarea serviciilor de salubrizare şi planificarea echilibrată a resurselor financiare în funcţie de priorităţi;
·  asistarea autorităţilor administraţiei publice locale cu privire la înfiinţarea, organizarea şi gestionarea serviciilor de salubrizare;
· elaborarea studiilor de prognoză în vederea reducerii costurilor şi creşterii eficienţei serviciilor de salubrizare;
·  armonizarea reglementărilor interne cu prevederile legislaţiei UE aplicabile serviciilor de salubrizare;
·  răspândirea informaţiilor de interes public în scopul asigurării unui management performant al serviciilor de salubrizare la nivelul autorităţilor administraţiei publice locale, operatorilor şi utilizatorilor/beneficiarilor;
· facilitarea participării societăţii civile la luarea deciziilor privind sectorul serviciilor de salubrizare;
· coordonarea iniţiativelor colectivităţilor locale şi asocierea intercomunitară;
·  promovarea dezvoltării integrate a serviciilor de salubrizare şi monitorizarea planurilor de implementare pe baza participării tuturor părţilor implicate;
·  atingerea şi garantarea stabilităţii instituţionale şi financiare a colectivităţilor locale.
Strategia privind dezvoltării serviciilor de salubrizare este fundamentată pe trei piloni:

       
 Pilonul 1: Crearea unui cadru instituţional durabil
    
 Pilonul 2: Reorientarea politicii de tarifare şi finanţare a activităţilor operaţionale şi a investiţiilor aferente serviciilor de salubrizare
   
 Pilonul 3: Creşterea capacităţii de absorbţie a fondurilor de investiţii 
PLANUL DE IMPLEMENTARE A STRATEGIEI
Pe baza necesarului de investiţii publice şi a resurselor disponibile, autoritatea administraţiei publice locale, în colaborare cu fiecare operator de servicii de salubrizare de utilităţi publice, pregăteşte planuri de implementare proprii care să conţină următoarele informaţii:
·  parametrii serviciului ce vor fi atinşi, cu un program detaliat, corelat cu programul de conformare stabilit de comun acord cu UE;
·  necesarul total de investiţii pentru fiecare sector care să fie în conformitate cu toate cerinţele;
·  sursele de finanţare considerate pentru fiecare proiect de investiţii detaliate pe surse şi pe ani;
·  măsurile pe care autorităţile administraţiei publice locale doresc să le implementeze în programul propus.

